gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl en gl gl gl gl gl gl gl gl gl gl gl gl en en es gl it nl en pt gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Solta de 3 aves rapaces e dunha cegoña en Viana do Bolo
ConcellosÚltima horaViana do BoloVilariño de Conso
O delegado da Xunta en Ourense visitaba esta mañá este municipio, onde visitaba aos rapaces do Programa Concilia, e o de Vilariño de Conso
10 de Agosto de 2022
Ata Viana do Bolo desprazábase esta mañá o delegado territorial da Xunta en Ourense, Gabriel Alén, para, da man da súa tenente de alcalde, María Carmen Conde, visitar aos rapaces e rapazas que participan na quenda de agosto no Programa Concilia trala unha achega de preto de 16.000 euros da Consellería de Promoción do Emprego e Igualdade. As actividades constan dunha ludoteca, obradoiros e xogos que se están a desenvolver na Casa da Cultura e no pavillón municipal en horario de 10 a 14 horas, e na que participan 50 nenos e nenas de entre os 4 e os 14 anos.
O delegado territorial subliñou que as axudas forman parten dunha orde de apoios aos que se destinaron para toda Galicia 1,4 millóns de euros en 2022. Na provincia de Ourense, o investimento superou os 450.000 euros, o que permitiu poñer en marcha 28 programas de conciliación en 41 concellos. As iniciativas que se están a desenvolver en toda a provincia están a beneficiar a 1.049 familias e 1.378 menores de 18 anos.
Gabriel Alén manifestou que a conciliación demostra a implicación de homes e mulleres no cumprimento das súas obrigacións e na protección dos seus dereitos. Esta colaboración rompe con aqueles estereotipos que potencian a desigualdade; polo que “todos debemos traballar para fomentar a conciliación e crear sinerxías para harmonizar as nosas vidas e facer un uso racional e máis axeitado dos nosos tempos”.
A conciliación, engadía o delegado, “é un eixo prioritario das políticas da Xunta, un ámbito ao que só a Consellería de Promoción do Emprego e Igualdade está a destinar este ano máis de 16 millóns de euros, máis do triplo que en 2021”. Gabriel Alén tamén puxo en valor que a nova Lei autonómica para a igualdade efectiva entre mulleres e homes prestará especial interese á igualdade e o benestar laboral e á conciliación da vida persoal e profesional.
Así mesmo, avanzou que no segundo semestre deste ano está previsto finalizar a avaliación completa do I Plan Galego de Conciliación e Corresponsabilidade (2018-2021) e presentar o II Plan, que terá unha vixencia ata 2027.
Outras liñas de apoio
A liña de apoios á conciliación enmárcase nun programa máis amplo de axudas da Xunta que conta con tres liñas de financiamento. Ademais da referida ao eido da conciliación, inclúe unha segunda liña, con máis de 300.000 euros de orzamento, céntrase na promoción da igualdade e da prevención e tratamento da violencia de xénero. A Xunta financia accións orientadas a previr a violencia de xénero e mellorar a situación persoal, social e laboral das mulleres vítimas, das súas fillas e fillos e das persoas delas dependentes.
Ábrense estes apoios a medidas de loita contra a explotación sexual, incluída a prostitución. As contías neste caso van dos 15.000 aos 28.000 euros para entidades que concorreron á convocatoria de xeito individual ou en conxunto, respectivamente. As contías máximas aumentan nos dous casos en 3.000 euros.
A terceira liña de axudas ten como obxectivo apoiar a rede de centros de información ás mulleres (CIM), integrada actualmente na provincia de Ourense por 17 centros que dan cobertura a un total de 59 concellos. O Goberno galego apoia o financiamento dos postos de traballo dos CIM -dirección, asesoramento xurídico e atención psicolóxica- e dos axentes de igualdade ou de fomento do traballo en rede e de dinamización do territorio con enfoque de xénero, destinando a este programa máis de 876.000 euros nesta provincia. Cada entidade que vén de resultar beneficiaria destas axudas pode recibir como máximo 45.000 euros e ata 120.000 euros no caso de que se presentaran á convocatoria de xeito compartido.
A provincia de Ourense destaca por ser a de maior número de concellos cubertos directamente coa xestión dos CIM tanto de xestión individual como de xestión compartida e/ou mancomunada. Así, salientan os casos do CIM do Carballiño co que se dá cobertura a un total de nove concellos (Beariz, Boborás, O Irixo, Maside, Piñor, Punxín, San Amaro, San Cristovo de Cea); o caso do CIM da Mancomunidade Terra de Celanova no que se ofrecen servizos para oito concellos (A Merca, Cartelle, Celanova, Gomesende, Pontedeva, Quintela de Leirado, Ramirás e Verea); ou o CIM da Mancomunidade de Municipios da Comarca de Verín con cobertura en sete localidades (Castrelo do Val, Cualedro, Laza, Monterrei, Oímbra, Verín, Vilardevós).
O delegado territorial aproveitou a súa estadía cos rapaces para poñer en liberdade e reintroducir no medio un exemplar de cegoña e tres aves rapaces nocturnas tralo proceso de rehabilitación desenvolvido no Centro de Recuperación de Fauna do Rodicio.
Visita Vilariño de Conso
O delegado territorial da Xunta, Gabriel Alén, mantivo na Casa do Concello un encontro coa alcaldesa, Melisa Macía, onde analizou as principais demandas deste municipio en relación á Administración autonómica. Así, durante a xuntanza fixeron repaso dos grandes proxectos e necesidades que dependen da Xunta de Galicia.
delegado Viana do Bolo
10 de Agosto de 2022
Viana celebrará o Día da Muller Rural con proxeccións, títeres ou obradoiross
29 de Setembro de 2022
81 concellos da provincia beneficiaranse dos máis de 15,2M de euros que a Xunta destina a obradoiros duais de emprego
26 de Setembro de 2022
“A xerga do Entrudio de Viana do Bolo”, no XIII Congreso da Asociación Internacional de Estudos Galegos
23 de Setembro de 2022
A Granxa A Ciruxana (Viana-Vilariño), nun proxecto internacional de artesáns para pór en valor a la de ovella galega
22 de Setembro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.